### 4.10. Separar un objecte del seu fons

Figura 3.27. Objecte amb fons

A vegades cal separar l'objecte principal d'una imatge del seu fons. Pot ser que vulgueu tenir l'objecte sobre un color pla, o mantenir el fons transparent per a usar-lo sobre un fons existent o qualsevol altra cosa que us vingui al cap. Per a fer això, primer heu d'usar les eines de selecció del GIMP per a dibuixar una selecció al voltant de l'objecte. No és una tasca fàcil i és crucial seleccionar l'eina correcta. Hi ha diverses eines per a dur-ho a terme:

- L'«eina Selecció lliure» us permet dibuixar una vora usant línies de selecció lliure i rectes. Utilitzeu-la quan l'objecte tingui una forma relativament senzilla. Per a més informació, consulteu a Secció 2.4, «Selecció lliure (llaç)»

  Figura 3.28. Eina Selecció lliure

- L'«eina selecció tisores» us permet seleccionar una vora a mà alçada i utilitza algorismes de reconeixement de vores per ajustar millor la vora al voltant de l'objecte. Utilitzeu-ho quan el tema sigui complex però prou diferent amb el seu rerefons actual. Més informació sobre aquesta eina ací: Secció 2.8, «Selecció de tisores»

  Figura 3.29. Eina Selecció tisores

- L'«eina Selecció del primer pla» us permet marcar àrees com a «primer pla» o «fons» i refinar la selecció automàticament. Per a més informació aneu a Secció 2.5, «Selecció del Primer Pla»

  Figura 3.30. Eina Selecció del primer pla

#### 4.10.1. Un cop heu seleccionat l’objecte

Una vegada seleccionat l'objecte, useu Selecciona → Inverteix. Ara, en lloc de l'objecte, se selecciona el fons. El que feu ara depèn del que pensàveu fer amb el fons:

- Per a omplir el fons amb un color únic:

  Feu clic a la mostra de color de primer pla (la part superior esquerra dels dos rectangles de colors superposats) a la caixa d'eines i seleccioneu el color desitjat. A continuació, Secció 3.4, «Pot de pintura» utilitzeu-lo per a substituir el fons pel color escollit.

  Figura 3.31. Resultat d'afegir un fons de color simple

- Per a fer un fons en blanc i negre mentre manteniu l'objecte principal en color:

  Utilitzeu Colors → Dessatura. En el diàleg que s'obre, proveu els diferents modes i seleccioneu el més atractiu, llavors feu clic en D'acord.

  Figura 3.32. Resultat de dessaturar el fons

4.9. Gira una imatge |  | Capítol 4. Què fer si estàs atrapat

Report a bug in GIMP Informa d'un error de documentació