### 6.24. Dispositius d'entrada

Figura 15.124. Preferències dels dispositius d'entrada

#### 6.24.1. Activeu el diàleg

Podeu accedir a aquesta ordre des del menú principal Fitxer → Preferències,

#### 6.24.2. Opcions

Punters i eines de pintura

Mode punter

  Aquesta opció no té cap efecte tret que Mostra el punter per a les eines de pintura estigui marcat. Si és així, teniu tres opcions: Icona de l'eina, fa que una petita representació icònica de l'eina activa es mostri al costat del cursor; Icona de l'eina amb una creu, mostra la icona amb una creu que indica el centre del cursor; o Només una creu.

Punter preferent

  Aquesta opció decideix la direcció del punter. El valor per defecte és el dretà. Quan es tria l’esquerrà, el punter es gira horitzontalment.

Mostra el contorn del pinzell

  Si aquesta opció està marcada, llavors quan useu una eina de pintura, el contorn del pinzell es mostrarà sobre la imatge quan mogueu el punter. En sistemes lents, si el pinzell és molt gros, això podria produir retards en la capacitat del GIMP per a seguir els vostres moviments: si passa això, podria valdre la pena desactivar-la. En cas contrari, segurament, ho trobareu prou útil.

Fixeu el contorn del pinzell per traçar

  Això requereix que Mostra el contorn del pinzell estigui activat. Quan aquesta opció també està activada, el contorn del pinzell s'ajustarà als tocs individuals quan es pinta. Els tocs estan on el pinzell pinta sobre el llenç.

Mostra el punter per a les eines de pintar

  Si està marcada, es mostrarà un cursor. Això es fa a més a més del contorn del pinzell, si aquest es mostra. El tipus d'opció es determina en la següent opció.

Dispositius d'entrada ampliats

API d'entrada del punter

  Aquesta configuració només està present a Windows. A Windows, quan utilitzeu una pantalla tàctil o un llapis per dibuixar en una tauleta, hi ha dues maneres perquè el GIMP hi interactuï. Aquesta configuració us permet triar quina voleu fer servir.

  En general per a dispositius de dibuix més nous, Windows Ink és la manera preferida. Si això no us funciona, proveu l'API més antiga de Wintab.

Compartiu les eines i les opcions d'eines entre els dispositius d'entrada

  Quan està habilitat, la mateixa eina i les mateixes opcions de l'eina es faran servir per a tots els dispositius d'entrada. No hi haurà cap canvi d'eina quan canviï el dispositiu d'entrada.

Configura els dispositius d'entrada ampliats

  Aquest botó obre un diàleg que permet configurar els dispositius d'entrada associats amb l'ordinador: tauleta, teclat MIDI, etc. Si teniu una tauleta, veureu un diàleg com aquest:

  Figura 15.125. Preferències per a una tauleta

  Per a cadascun dels dispositius d'entrada podeu establir el Mode. Això decideix com el GIMP tradueix l'entrada del dispositiu a la pantalla. Per a un ratolí, normalment es configura com a desactivat i per a altres dispositius com a Pantalla.

  L'única altra opció per al mode és Finestra. Actualment no sembla que hi hagi cap diferència amb Pantalla. Tret que sapigueu què esteu fent, és millor deixar-ho estar.

Desa la configuració dels dispositius d'entrada en sortir

  Quan marqueu aquesta opció, el GIMP recorda l'eina, el color, el patró i el pinzell que fèieu servir l'última vegada que vau tancar el GIMP.

Desa ara la configuració dels dispositius

  Això desarà immediatament la configuració actual del dispositiu d'entrada.

Restableix la configuració per defecte dels dispositius d'entrada

  Esborra la vostra configuració i restaura la configuració predeterminada.

6.23. Títol de la imatge i format de la barra d'estat |  | 6.25. Controladors d'entrada

Report a bug in GIMP Informa d'un error de documentació