### 11.7. Fotocòpia

#### 11.7.1. Panoràmica

Figura 17.221. Exemple del filtre «Fotocòpia»

Imatge original

Filter applied

Aquest filtre modifica la capa activa o selecció perquè es vegi com una fotocòpia en blanc i negre, com si el tòner transferit depengués de la foscor relativa d'una regió en particular. Això s'aconsegueix enfosquint les zones de la imatge més fosques, i renderitzant en blanc els altres píxels.

| Suggeriment
Podeu utilitzar aquest filtre per a millorar la nitidesa de la imatge. Feu una còpia de la capa activa i utilitzeu el filtre a la còpia. Ajusteu el Mode capa a Multiplicar i ajusteu el lliscador d'opacitat per a obtenir el millor resultat.

#### 11.7.2. Activació del filtre

Aquest filtre es troba en el menú principal Filtres → Artístic → Fotocòpia....

#### 11.7.3. Opcions

Figura 17.222. Opcions del filtre «Fotocòpia»

Predefinits, «Tipus d'entrada», Retallat, Opcions de barreja, Previsualització, Combina el filtre, Vista dividida

  | Nota
  Aquestes opcions es descriuen a Secció 2, «Característiques comunes».

Radi de la màscara

  Aquest paràmetre controla la mida dels píxels veïns sobre el qual es calcula la intensitat mitjana i després es compara amb cada píxel veí per decidir si s'enfosqueix o no. Els valors grans donen lloc a zones negres molt amples que voregen les regions blanques, i zones negres molt menys detallades. Els valors petits donen com a resultat menys intensitat del tòner i més detalls a tot arreu.

Nitidesa

  Amb aquesta opció, es pot ajustar la nitidesa de la fotocòpia, de 0,0 a 1.0.

Percentatge de negre

  Aquest paràmetre controla la quantitat de color negre afegit a la imatge. Els valors més baixos fan les transicions més suaus a les àrees fosques i les línies negres més fines i menys evidents. Els valors més alts fan línies més gruixudes, més fosques i a vegades dentades. Els valors mitjans funcionen millor. Els valors van de 0,0 a 1.0.

Percentatge de blanc

  Aquest paràmetre augmenta el percentatge de píxels blancs.

11.6. Pintura a l'oli |  | 11.8. Clusterització iterativa lineal simple (SLIC)

Report a bug in GIMP Informa d'un error de documentació