### 3.16. Empastifa

L'eina Empastifa escampa la pintura amb els dits. Funciona de dues maneres:

- Si l'opció Flux s'estableix a 0.00 (per defecte), l'eina Empastifa utilitza el pinzell actual per a manipular els colors de la capa activa o d'una selecció. Agafa el color quan passa i l'utilitza per a barrejar-lo amb els següents colors que es trobi.

- Quan l'opció Flux és més de 0,00, l'eina Empastifa funciona com a pinzell utilitzant el color del primer pla de la caixa d'eines i el barreja amb el color subjacent.

#### 3.16.1. Activació de l'eina

Hi ha diferents possibilitats per a activar l'eina:

- Des del menú imatge: Eines → Eines de pintura → Empastifa.

- Fent clic a la icona eina en la caixa d'eines.

- Prement la Tecla drecera S.

#### 3.16.2. Tecles modificadores

Shift

  La tecla Maj situa l'eina Empastifa en el mode línia recta. Prement Maj mentre es fa clic al Botóesquerre es taca en línia recta. Clics consecutius faran línies rectes que s'originen al final de l'última línia.

  Figura 14.82. Eina Empastifa

  Feu clic a Maj i arrossegueu per a crear una línia

Ctrl

  Prement Ctrl més Maj, podeu restringir l'angle entre dues línies seguides, varia en trams de 15°.

#### 3.16.3. Opcions

Figura 14.83. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Opacitat, Pinzell, Mida, Relació d'aspecte, Angle, Espaiat, Duresa, Força, Dinàmiques, Opcions de les dinàmiques, Dispersador, Pinzellada suau, Bloca el pinzell per veure'l, Expansió de les capes
  Per a una descripció d'opcions que s'apliquen a moltes o a totes les eines de pintura, mireu Opcions de les eines de pintura comunes.
Vora dura

  Aquesta opció dona un contorn dur a la zona empastifada.

Sense efectes d'esborrat

  Si l'eina Empastifa fes disminuir l'alfa d'alguns píxels; aquest alfa no es reduirà si aquesta opció està marcada, de manera que els píxels no s'esborraran. Això és útil per a omplir un buit entre dues àrees de color.

  Figura 14.84. Un exemple de «Sense esborrat»

  Sense «Cap efecte d'esborrat»

  Amb «Cap efecte d'esborrat»

Mostra fusionada

  Si activeu aquesta opció, el mostreig no es calcula només a partir dels valors de la capa activa, sinó a partir de totes les capes visibles.

  Per a més informació, consulteu l'entrada del glossari.

Velocitat

  Aquesta opció es pot anomenar «Longitud de la taca», ja que estableix l'efecte de l'eina en la longitud del traç.

  Figura 14.85. Exemple de velocitat

  1: Velocitat=20 2: Velocitat=60 3: Velocitat=90

Flux

  Ja vam veure el comportament diferent de l'opció «Flux» quan s'estableix a 0.00 (funciona com l'eina original Empastifa), i s'estableix en més de 0,00 (per a tacar, s'utilitza el color del primer pla).

Ací hi ha comentaris i exemples per a «Sense efecte d'esborrat» i opcions de «Flux» a gimp-forum.net:

3.15. Difumina/Perfila |  | 3.17. Aclareix/Crema

Report a bug in GIMP Informa d'un error de documentació